Diari Oficial de la Generalitat Valenciana


Sumari del DOGV 4995, del 28-04-2005 (2005/4376)

Informació pública de l'alternativa tècnica de programa d'actuació integrada presentada per Zújar Meditarránea, SL per al desenvolupament de la unitat d'execució denominada «Santa Bárbara».
---------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4995

Data del DOGV
:   28-04-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/4376


Organisme emissor
:   Ajuntament d'Higueruelas

Tipus de document
:   Anunci

Informació pública de l'alternativa tècnica de programa d'actuació integrada presentada per Zújar Meditarránea, SL per al desenvolupament de la unitat d'execució denominada «Santa Bárbara». [2005/4376]
  
Per Resolució d'Alcaldia de data 57/2005, de 18 d'abril del 2005, s'ha acordat sotmetre a informació pública, per un termini de 20 dies hàbils, mitjançant anuncis en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, i després de remetre els avisos prescrits en l'article 46.3 de la Llei Reguladora de l'Activitat Urbanística (LRAU), l'alternativa tècnica de programa d'actuació integrada presentada per Zújar Mediterránea, SL, per al desenvolupament de la unitat d'execució denominada «Santa Bárbara», l'àmbit del qual es delimita per habitatges, zona d'eixamplament, C/ Gregorio Cortés i barranc. L'alternativa tècnica comprén pla de reforma interior de millora, programa i projecte d'urbanització.
  
En el termini esmentat, comptador a partir de la publicació de l'anunci d'exposició pública en el DOGV, podran presentar-se en la Secretaria de l'Ajuntament d'Higueruelas (plaça de la Iglesia, núm. 1), tant al·legacions com alternatives tècniques que pretenguen competir amb l'exposada al públic, i quedarà prorrogat el termini per 20 dies addicionals si en els 10 primers d'informació pública alguna persona es comprometera a presentar una alternativa tècnica substancialment diferent de la inicial, prestant-ne fiança per l'import del 2% d'aquella.
  
En els 5 dies següents al venciment del termini d'informació pública, qualsevol persona podrà presentar, en el lloc indicat, proposicions juridicoeconòmiques en plica tancada a qualsevol de les alternatives tècniques presentades; i l'acte d'obertura se celebrarà el dia hàbil següent a l'acabament del termini, que no siga dissabte, i en este cas es traslladaria al dia hàbil següent. Totes les actuacions podran ser objecte de consulta i al·legació durant els 10 dies següents a l'acte d'obertura de pliques. Així mateix, durant tot el procediment, podran ser objecte de consulta pública en la Secretaria de l'Ajuntament les al·legacions i alternatives tècniques que s'hi vagen presentant.
  
La present resolució tindrà l'efecte de suspensió de les llicències prescrit en l'article 57 de la LRAU i en els articles 152 i 153 del Reglament de Planejament de la Comunitat Valenciana; per la qual cosa no serà admesa a tràmit, en el període que dure la suspensió, qualsevol nova sol·licitud de llicència de parcel·lació, edificació, demolició i d'obertura que puga presentar-se dins l'àmbit afectat per la suspensió, així com qualsevol altra alternativa tècnica que puga presentar-se o sotmetre's a informació pública pel procediment simplificat regulat en l'article 48 de la LRAU, dins el mateix àmbit.